Document ID: /roh_data/filtered/fineweb-2-filterrobots_roh.jsonl.gz/54807

Igl è l'emprima medaglia per la Svizra e quai en l'emprima cursa al campiunadi mundial avant ils fans a chasa, a Lai. Il campiun mundial, Nino Schurter ha terminà la cursa per il team Svizra. Il plan da spargnar il meglier ciclist fin l'ultim è uschia reussi per il team svizzer. Tuttina ha er Nino Schurter constatà suenter la cursa ch'i saja stà da dar tut fin l'ultim.
Gia il tschintgavel titel
In cumenzament optimal pia per ils ciclists svizzers. Suenter il 2006, 2007, 2010 e 2017 è quai gia il tschintgavel titel da campiun mundial che la Svizra conquista en la cursa da team.
RR novitads 20:00